section_heading: Gledanost i kritike
paragraph_text: Chris Carabott iz IGN-a dao je ocjenju epizodi 9/10 te nadodao da je "pogled u život Drugih bio izvrsno napravljen", a da je nepojavljivanje ostalih preživjelih "bio pametan potez". Carabott je također hvalio Jackove flashbackove uz opasku: "U ranijim epizodama lik Jacka je bio napisan kao princ na bijelom konju i nevoljki heroj kojem su se svi mogli obratiti u teškim trenucima. Što više rupa stave u Jackov štit, tim bolje - tim on više postaje čovjek".